jkorsvik/nowiki_second_scrape_merged huggingface dataset:
Cao Rulin

Cao Rulin (kinesisk: 曹汝霖, født 1877 i Shanghai i Kina, død august 1966) var viseutenriksminister for Beiyangregjeringen i Kina og en sentral skikkelse innen den projapanske bevegelse i landet tidlig på 1900-tallet.
Cao Rulin var advokat i Beijing da han ble utnevnt av den provisoriske president Yuan Shikai til det kinesiske senatet i 1913. Han representerte Ytre Mongolia ettersom Mongolia hadde boikottet valgene etter å ha erklært seg uavhengig under Xinhairevolusjonen. I 1915 undertegnet han, som viseutenriksminister, etter ordre fra Yuan Shikai, De 21 krav-avtalen med Japan. Senere ble han leder for Ny kommunikasjon-klikken. 
Cao Rulin var del av den kinesiske delegasjon til Fredskonferansen i Paris i 1919. Ved konferansen ble tidligere tyske konsesjoner i Kina overdratt til Japan i stedet for å bli returnert til Kina. Dette utløste stor uro i Kina, ikke minst en studentdemonsttasjon 4. mai 1919 utenfor Tiananmen – som var begynnelsen på Fjerde mai-bevegelsen. Studentene trakk også østover i sentrum og brente ned Cao Rulins hus. Noe senere ble Cao Rulin avsatt.


== Referanser ==


== Eksterne lenker ==
Front Zhaojialou Lane
China in 20th Century – Adolescent China
George Ainsley

George Ainsley (født 15. april 1915, død i april 1985) var en engelsk fotballspiller og trener, i Norge mest kjent da han en kort tid trente Brann i Bergen (1955).
Som spiller var han i perioden 1932-49 aktiv for Sunderland FC, Bolton Wanderers, Leeds United og Bradford (Park Avenue) AFC. Etter trening av Brann i en halv sesong (1955), ga han seg og trente i stedet landslagene for Ghana, Israel og Pakistan, samt Workington AFC og Dunkerque.


== Referanser ==


== Eksterne lenker ==
(en) George Ainsley – Transfermarkt (manager)
Nyfascisme

Nyfascisme er en etterkrigsideologi som innbefatter sentrale elementer av fascisme. Beskrivelsen nyfascistisk kan være dekkende for grupperinger som uttrykker en grad av tilhørighet til Benito Mussolini og italiensk fascisme eller andre fascistiske ledere/stater. Nyfascisme kan ha elementer av nasjonalisme, anti-kommunisme og motstand mot innvandring, og vil være mot det parlamentariske system og et liberalt demokrati.Hvorvidt en gruppering er nyfascistisk eller ikke vil være grunnlag for diskusjon, særlig tatt i betraktning at uttrykket benyttes som et politisk skjellsord. Visse etterkrigsregimer har blitt beskrevet som nyfascistiske på bakgrunn av sine autokratiske systemer. Organisasjoner har blitt kalt nyfascistiske på bakgrunn av eksperimentering med fascistisk ideologi og fascistiske ritualer. Et eksempel på en slik organisasjon er det ungarske partiet MIEP (the Hungarian Justice and Life Party).


== Referanser ==


== Litteratur ==
Gregor, Anthony James: The search for neofascism. Cambridge University Press. ISBN 0521859204
Ned Ludd

Ned Ludd, kan ha vært født Edward Ludlam, er en mytisk, men mulig virkelig person, som omtales lederen til luddittene i England.
Det finnes ingen faste bevis for at denne personen har eksistert, men det er trodd at han stammer fra Anstey, like utenfor Leicester i England.
En sang som ble skrevet av Robert Calvert, sier mye om tankene rundt Ned Ludd. 

"They said Ned Ludd was an idiot boy
That all he could do was wreck and destroy, and
He turned to his workmates and said: Death to Machines
They tread on our future and they stamp on our dreams."


== Referanser ==
Reduksjon (grammatikk)

Reduksjon er en grammatisk term som beskriver prosessen der en vokal i trykklett stavelse blir slappere. 
For eksempel blir det norrøne verbet bíta uttalt som bitə i mange dialekter i dag.
Knut Liten og Sylvelin

Knut Liten og Sylvelin er en folkevise av den typen vi kaller ballade. I TSB katalogen er den typologisert som TSB D 62.


== Handling ==
Helten kommer til kongsgården og går inn til prinsessa. Da kongen får vite dette, sender han ut mennene sine for å drepe ham, men helten vinner kampen og truer kongen med at han vil drepe han også. Kongen gir etter og helten får prinsessa.


== Utbredelse ==
Visa er også kjent Danmark (Herr Grønnevold, DgF 422) og Sverige (Herr Grönborg, SMB 78). I Norge er visa utformet i to ulike versjoner. Knut Liten og Sylvelin er skrevet opp mange ganger i Telemark. Den andre, som går under navnet Grønnevoldvisa, har L.M. Lindeman også dokumentert i Ringebu.
Den melodien som vanligvis blir brukt i dag, skrev Olea Crøger opp i Nissedal, dessuten sang hun den for Lindeman.
Visa er sunget inn av Alf Cranner på platen Rosemalt Sound, av bandet Kong Lavring på albumet Den 2den, og av bandet Gåte på platene Liva og Iselilja.


== Kilder ==
Øystein Gaukstad (1983). Aeldre og nyere norske fjeldmelodier. Norsk Musikforlag. ISBN 978-82-7093-031-9.
Hyocephalidae

Hyocephalidae er en familie av insekter som tilhører tegene, en gruppe av nebbmunner. Det er kjent bare 3 arter fra Australia.  


== Utseende ==
Store, avlange, parallellsidige teger, stort sett mørkt fargede. Hodet er langt og smalt, knudrete. Antennene består av fire ledd. Punktøynene er reduserte. Pronotum er trapesfomet. Forvingene har fire lengdeårer i den membranøse delen, og tverr-årer som avgrenser lukkede celler. Kortvingede former forekommer. 


== Levevis ==
Disse tegene lever på bakken og kan finnes under steiner. Ingenting sikkert er kjent om biologien deres, men det er mulig at de lever av nedfalne frø, for eksempel fra akasier.


== Systematisk inndeling ==
Et latinsk familienavn ender med ...idae, og et navn på en overfamilie på  ...oidea. 

Ekte insekter (Ectognatha)
Vingede insekter (Pterygota)
Neoptera («nyvinger»)
Nebbmunner (Hemiptera)
delgruppe Plantesugere (Homoptera) (parafyletisk)
delgruppe Teger (Heteroptera)
gruppe Trichophora
overfamilien Coreoidea
familien Hyocephalidae
Hyocephalus aprugnus Bergroth, 1906
slekten Maevius Stål, 1874 – to arter
Maevius indecorus Stål, 1874
Maevius luridus Brailovsky, 2002


== Kilder ==
Australian Faunal Directory – Hyocephalidae (2002) [1]


== Eksterne lenker ==
(en) Hyocephalidae i Encyclopedia of Life 
(en) Hyocephalidae i Global Biodiversity Information Facility 
(en) Hyocephalidae hos ITIS 
(en) Hyocephalidae hos NCBI 
Hyocephalidae – detaljert informasjon på Wikispecies 
Norsk Entomologisk forening – for deg som vil lære mer om insekter.
Roger Hansen

Roger Hansen er en norsk kjelkehockeyspiller. Han er i dag keeper og coach for Jordal Ishockeyklubb Kjelkehockey.


== Meritter ==
2002
Sølv i Paralympics
2000
Sølv i VM i kjelkehockey


== Referanser ==
Saksa

Saksa er et fjell i Ørsta kommune (1073 moh) regnet som en del av Sunnmørsalpene.


== Referanser ==
Willy Olsen (1921–1995)

Willy «Vinga» Olsen
(født 25. januar 1921, død 14. september 1995)
var en norsk fotballspiller for Fredrikstad FK, kjent som en 
av sin tids mestscorende.  Han var samtidig av
Henry Johannessen.
Etter en tid i Gresvik Idrettsforening gikk han til
Fredrikstad i 1946 og scoret 91 ganger i 151 seriekamper.
Han vant seks seriemesterskap og to NM, og scoret blant annet i
Norgesmesterskapet i fotball for herrer 1950.
Olsen scoret en gang for Norges herrelandslag i fotball i 10 kamper (1949–56).


== Referanser ==
Shonglap

Shonglap (norsk: dialog) er en ettårig utdanning for ugifte jenter i alderen 11 til 19 år i Bangladesh, satt i gang av den norske organisasjonen Strømmestiftelsen.I Bangladesh blir mange jenter giftet bort mens de ennå bare er barn, og har ingen eller liten mulighet til å bestemme over eget liv.
Målet med Shonglap er å gjøre jentene «sjef i eget liv», gjøre dem stolte og selvstendige, og å gi dem kunnskap om egne rettigheter. I tillegg får de mulighet og kunnskap til å tjene egne penger. 


== Slik fungerer Shonglap ==
Shonglap-utdanningen er delt opp i tre deler: 

Det første halvåret lærer jentene om hvordan man kan leve et godt liv i familie og lokalsamfunn. De lærer om helse, hygiene, rettigheter og bevisstgjøring.
De neste tre månedene får de lese- og skriveopplæring.
De siste månedene får jentene opplæring i ulike yrker og aktiviteter.Etter Shonglap klarer mange av jentene å motivere familien til å sende dem på vanlig skole. Noen setter opp en egen virksomhet, slik at de blir mer økonomisk selvstendige. Mange unngår å bli giftet bort for tidlig.


== Skal hjelpe 100 000 ==
De neste fem årene skal Strømmestiftelsen hjelpe minst 100 000 ungdommer gjennom Shonglap, med blant annet midler fra Operasjon Dagsverk 2008.


== Referanser ==


== Eksterne lenker ==
Strømmestiftelsens nettsider om Shonglap.
Possessed (album)

Possessed er det fjerde studioalbumet til det engelske black metal bandet Venom. 
Musikkalbumet ble innspilt i Moorhall i Sussex, England, og utgitt på Neat Records i april 1985.


== Sporliste ==
«Powerdrive» – 3:14
«Flytrap» – 3:50
«Satanachist» – 2:43
«Burn This Place to the Ground» – 2:42
«Harmony Dies» – 2:42
«Possessed» – 4:52
«Hellchild» – 2:40
«Moonshine» – 3:19
«Wing and a Prayer» – 2:47
«Suffer Not the Children» – 3:07
«Voyeur» – 3:01
«Mystique» – 4:58
«Too Loud (For the Crowd)» – 3:02


== Personell ==
Cronos – bassgitar, vokal
Mantas – gitar
Abaddon – slagverk


== Eksterne lenker ==
(en) Possessed på Discogs 
(en) Possessed på MusicBrainz
Giovanni da Triora

Giovanni da Triora, fødenavn Francesco Maria Launtra (født 15. mars 1760 i Molini di Triora i Liguria i kongedømmet Sardinia, drept 7. februar 1816 i Changsha i provinsen Hunan i Kina) var en katolsk prest og kinamisjonær tilhørende fransiskanerordenen. Han ble torturert for sin tros skyld og strangulert til døde. Han regnes som helgen og martyr i Den katolske kirke.


== Liv og virke ==
Francesco Maria Launtra ble utdannet av barnabittene i Porto Maurizio, og ble medlem av fransiskanerordenen. Han ble presteviet i 1784 og underviste i teologi i Tivoli og Tarquinia, og fikk også andre verv i innen ordenen som guardian i Tarquinia, Velletri og Montecelio.
I 1799 forlot han Roma for å bli misjonær i Kina. Han ankom etter åtte måneder i Macao. Etter en lengre forberedelsesperiode der med opplæring i språk og kultur, ble han sendt til provinsen Hunan. Misjonsarbeidet gikk rolig for seg til 1815, men da ble han angitt til en mandarin fordi slik misjon da ble ansett som subversiv. Han ble arrestert 26. juli 1815 sammen med noen kinesiske kristne, torturert for at han skulle avsverge sin tro, og kastet i fengsel. Da hen nektet å trampe på et krusifiks, ble han dømt til døden. Han ble henrettet ved å bli hengt på et kors og kvalt den 13. februar [7. februar?] 1816 i Changsha.
Hans levninger ble ført til katedralen i Macao, og senere til kirken Santa Maria in Ara Coeli i Roma.


== Helligkåring ==
Han ble saligkåret 27. mai 1900 av pave Leo XIII og helligkåret 1. oktober 2000.


== Referanser ==
Sigrid Combüchen

Sigrid Combüchen (født 16. januar 1942 i Solingen, Tyskland) er en forfatter og kulturjournalist som nå er bosatt i Lund.
Combüchen flyttet til Sverige seks år gammel. Hun hadde sin litterære debut i 1960 og har en universitetseksamen i statsvitenskap, moderne historie og litteraturvitenskap med innretning mot film. På 1960-tallet inngikk hun i redaksjonen for tidsskriftet Konkret, på 1980-tallet var hun med å starte tidsskriftet Allt om Böckerog var med i redaksjonen i dets første fem år.
Blant verv kan nevnes medlem av styret for Sveriges Författarfond, Humanistisk-Samhällsvetenskapliga forskningsrådet, Nordisk råds Bok & Bibliotekkomité.
Combüchen har siden 2003 undervist og vært veileder ved Forfatterskolen ved Lunds universitet. Hun har også vært fast medarbeider i Dagens Nyheter, Svenska Dagbladet og Expressen.


== Bibliografi (utvalg) ==


== Priser og utmerkelser (utvalg) ==


== Referanser ==


== Eksterne lenker ==
Norstedts Förlag - Sigrid Combüchen
Vepseteger

Vepseteger er en familie av insekter som tilhører tegene, en gruppe av nebbmunner. Det er kjent ca. 250 arter fordelt på 42 slekter, 10 av dem forekommer i Europa, men bare Alydus calcaratus i Norge.


== Utseende ==
Slanke, parallellsidige, avlange teger, ofte brunlige med bakkroppen mer eller mindre rød. Hodet er stort og bredt (gjerne like bredt som resten av kroppen), med små, utstående fasettøyne. Antennene er ganske tynne og består av fire ledd. Vingene er store og velutviklede. beina er ganske lange, baklårene har gjerne en rad av kraftige pigger langs bakkanten.


== Levevis ==
I motsetning til de fleste landlevende teger som er forholdsvis trege insekter er vepseteger svært livlige, de løper raskt og flyr også godt og gjerne. De holder seg mest på åpne, solfylte, tørre områder. De er mer eller mindre altetende og tar både plantekost og andre insekter. Nymfene kan ofte finnes i maurtuer.


== Systematisk inndeling / europeiske arter ==
Et latinsk familienavn ender med ...idae, og et navn på en overfamilie på  ...oidea.

Klasse Insekter (Insecta)
Vingede insekter (Pterygota)
Neoptera («nyvinger»)
Orden Nebbmunner (Hemiptera)
Underorden Plantesugere (Homoptera) (parafyletisk)
Underorden Teger (Heteroptera)
gruppe Trichophora
overfamilien Coreoidea
familien vepseteger (Alydidae)
underfamilien Alydinae
slekten Alydus Fabricius, 1803
Alydus calcaratus (Linnaeus, 1758) – eneste art i Norden, også i Norge
Alydus rupestris Fieber, 1861
Camptopus lateralis (Germar, 1817)
Heegeria tangirica (Saunders, 1877)
slekten Megalotomus
Megalotomus junceus (Scopoli, 1763)
Megalotomus ornaticeps (Stål, 1858)
Nariscus spinosus (Burmeister, 1835)
Nemausus spimplex Horváth, 1911
Tenosius proletarius (Schaum, 1853)
underfamilien Micrelytrinae
Micrelytra fossularum (Rossi, 1790)


== Referanser ==


== Kilder ==
Coulianos, C.-C. 1998. Annotated Catalogue of the Hemiptera-Heteroptera of Norway. Fauna Norv. Ser.B 45 (1-2), side 11-39
Australian Faunal Directory – Alydidae (2002) [1]


== Eksterne lenker ==
(en) Vepseteger i Encyclopedia of Life 
(en) Vepseteger i Global Biodiversity Information Facility 
(no) Vepseteger hos Artsdatabanken 
(sv) Vepseteger hos Dyntaxa 
(en) Vepseteger hos Fauna Europaea 
(en) Vepseteger hos Fossilworks 
(en) Vepseteger hos ITIS 
(en) Vepseteger hos NCBI 
(en) Kategori:Alydidae – bilder, video eller lyd på Wikimedia Commons 
Alydidae – detaljert informasjon på Wikispecies 
Norsk Entomologisk forening – for deg som vil lære mer om insekter.
Fauna Europaea - Europas fauna, arter og utbredelseskart.
British Bugs – Alydidae
Tegnérpriset

Tegnérpriset er en svensk litteraturpris på 20 000 SEK som deles ut av Tegnérsamfundet. Prisen har blitt utdelt siden 1993.


== Liste over prisvinnere ==


== Referanser ==
Neat Records

Neat Records var et plateselskap med base i Newcastle, England. Selskapet ble stiftet i 1979 av David Wood fra Impulse Studios. Det ble solgt i 1995 fra sin daværende eier, den tidligere Tygers of Pan Tang vokalisten Jess Cox, til Sanctuary Records.
Selskapet er kjent for å ha utgitt de første albumene til bandet Venom fra Newcastle, som har blitt kreditert for å ha skapt black metal-sjangeren, og var sammen med flere av de andre signerte bandene en del av bevegelsen som er kjent som «New Wave of British Heavy Metal».


== Utgivelser ==
Album


== Referanser ==
Roy Kronheim

Roy Kronheim (født 16. november 1973 i Bergen) er en norsk heavy metal-gitarist. Han er vokalist og førstegitarist i bandet Obscure. Han spilte i Enslaved fra 1997-2002, og startet i 2004 Obscure, som er et prog-/stoner-/doomband med influenser fra band som Deep Purple, Black Sabbath og Electric Wizard. 
Obscure ga i 2008 ut sitt debutalbum On Formaldehyde.
Løsning (kjemi)

I kjemien er en løsning en blanding av to eller flere stoffer i væskefase eller fast fase. Av praktiske hensyn kaller man gjerne ett (eller flere) av stoffene for løsemiddel, og de resterende stoffene betegnes som løst stoff. Dersom mengden av løst stoff er lite, sammenliknet med den totale mengden løsning, sier man at man har en fortynnet løsning.


== Se også ==
Løselighet
Konsentrasjon (kjemi)


== Referanser ==
Rolf Einar Øyen

Rolf Einar Øyen (født 30. juli 1947) er en norsk handikappidrettsutøver, som har deltatt i paralympiske vinterleker i ispigging og kjelkehockey. 


== Meritter ==
1980
Gull på 1500 m ispigging under Paralympics
Sølv på 100 m ispigging under Paralympics
Sølv på 500 m ispigging under Paralympics
1984
Sølv på 1000 m ispigging under Paralympics
Sølv på 1500 m ispigging under Paralympics
Bronse på 100 m ispigging under Paralympics
Bronse på 500 m ispigging under Paralympics
1994
Sølv i kjelkehockey under Paralympics
1998
Gull i kjelkehockey under Paralympics


== Eksterne lenker ==
(en) Rolf Einar Øyen – Paralympic.org 
(en) Rolf Einar Øyen – Paralympic.org 
NFIF – oversikt over norske medaljevinnere i Paralympics
Termitaphididae

Termitaphididae er en familie av insekter som tilhører tegene, en gruppe av nebbmunner. Familien omfatter bare ni kjente, tropiske arter. Denne gruppen lever underjordisk i termitt-reir og har et uvanlig utseende med mange organer sterkt reduserte. Da de ble oppdaget, ble de ikke gjenkjent som teger, men plassert som en slags bladlus. Bortsett fra at de er knyttet til termitter, er ingenting kjent om biologien.


== Utseende ==
Svært små (2 – 3 mm), flate teger. Kroppen er sterkt modifisert og fasettøyne, punktøyne og vinger mangler fullstendig. Sett ovenfra kan de minne om små skrukketroll, men ingen ekstremiteter er synlige ovenfra. Beina er ganske korte og ikke synlige ovenfra. Kroppen er kledt med korte, tykke børster. Sugesnabelen har lange, opprullede stiletter. Antennene er korte og knebøyde, og består av fire ledd, det ytterste noe forstørret.


== Levevis ==
Familien lever bare under bakken i termittreir, og de ser ut til å være lyssky. Man vet ikke hva de lever av, men formen på munndelene kan antyde at de er soppspisere, kanskje lever de på sopp som vokser i termittenes gallerier.


== Kjent fra fossiler ==
To fossile arter er beskrevet fra rav som stammer fra miocen-tiden, én fra Mexico og én fra Den dominikanske republikk.


== Systematisk inndeling / europeiske arter ==
Et latinsk familienavn ender med ...idae, og et navn på en overfamilie på  ...oidea. 

Klasse Insekter (Insecta)
Vingede insekter (Pterygota)
Neoptera («nyvinger»)
Orden Nebbmunner (Hemiptera)
Underorden Plantesugere (Homoptera) (parafyletisk)
Underorden Teger (Heteroptera)
overfamilien Aradoidea
familien Termitaphididae
slekten Termitaphis Wassmann – bare kjent fra Colombia
slekten Termitaradus Myers, 1932 – tropiske områder over hele verden
Termitaradus australiensis Mjöberg – eneste art i Australia
Termitaradus jamaicensis Myers, 1932
Termitaradus mexicana
Fossile arter
Termitaradus avitinquilinus Grimaldi & Engel, 2008
Termitaradus protera Poinar & Oyer


== Kilder ==
Australian Faunal Directory – Termitaphididae (2002) [1]


== Eksterne lenker ==
(en) Termitaphididae i Encyclopedia of Life 
(en) Termitaphididae i Global Biodiversity Information Facility 
(en) Termitaphididae hos Fossilworks 
(en) Termitaphididae hos ITIS 
(en) Termitaphididae hos NCBI 
(en) Kategori:Termitaphididae – bilder, video eller lyd på Wikimedia Commons 
Termitaphididae – detaljert informasjon på Wikispecies 
Norsk Entomologisk forening – for deg som vil lære mer om insekter.
Foto av Termitaradus australiensis: [2]
Tony Bray

Anthony Bray (født 17. september 1960 i Newcastle) er en engelsk trommeslager, som var med på å starte black metal-bandet Venom i 1979. Han var medlem av bandet og spilte slagverk frem til 1999. Han deltok på de første ni studioalbumene til bandet.
Bray brukte artistnavnet «Abaddon», etter dødsengelen Abaddon i Bibelen. 


== Diskografi ==
Studioalbum

Welcome to Hell (1981)
Black Metal (1982)
At War with Satan (1983)
Possessed (1985)
Calm Before the Storm (1987)
Prime Evil (1988)
Temples of Ice (1991)
The Waste Lands (1992)
Cast in Stone (1997)Konsertalbum

Eine Kleine Nachtmusik (1986)
The Second Coming (1997)


== Referanser ==


== Eksterne lenker ==
(en) Abaddon (musician) – kategori av bilder, video eller lyd på Commons 
(en) Tony Bray på Discogs 
(en) Tony Bray på Discogs 
(en) Tony Bray på MusicBrainz 
(en) Tony Bray på MusicBrainz 
(en) Tony Bray på Encyclopaedia Metallum 
(en) Tony Bray på AllMusic 
(en) Tony Bray på AllMusic
Stig Kjølnes

Stig Kjølnes (født 13. juni 1957) er en tidligere norsk kjelkehockeyspiller.


== Meritter ==
1998
Gull i kjelkehockey under Paralympics


== Eksterne lenker ==
NFIF – oversikt over norske medaljevinnere i Paralympics
Reinspælen

Reinspælen er et fjell i Kvæfjord kommune i Troms og Finnmark. Med sine 1 118 meter over havet er det det høyeste punkt i Kvæfjord, og det nest høyeste fjellet på Hinnøya, dersom en ikke regner med de to sidetoppene til Møysalen.
Navnet kommer av at tinden har en form som ligner på speilet, eller halen, på en rein.


== Fotnoter ==


== Referanser ==


== Eksterne lenker ==
Turbeskrivelse for Reinspælen fra hinnøy.no
Kjempene på Dovrefjell

«Kjempene på Dovrefjell» er ei folkevise av balladetypen. I TSB-katalogen er den typologisert som TSB A 46.
Et kjennetegn på balladene er at de forteller en historie, men denne visa presenterer bare 12 brødre som har magiske evner, som for eksempel at en kan styre vêr og vind mens en annen vet hva som skjer i fremmede land. Refrenget skaper en melankolsk stemning siden disse kjempenes tid snart er omme.
Visa er blitt kjent i Norge gjennom Peder Syvs Kjempeviseboka. I Norge er det dokumentert flere melodier til denne visa, men best kjent er den som Rolf Myklebust tok opp etter Brita Bratland. 
Denne versjonen fra Kjempeviseboka er også blitt sunget i Danmark og på Færøyene.
Gruppa Folque sang den inn på plata Kjempene på Dovrefjell, og Arve Moen Bergset sang den på plata Arvesølv, dessuten sang han den på Norske Ballader: 30 ballader – 0m drap og elskov, skjemt og lengsel blant riddere, jomfruer, kjemper og dyr. Grappa 2009, HCD 7239, ISBN7033662072392.
Anders Dahlberg

Anders Dahlberg (født 24. august 1960 i Sandefjord) er en norsk skuespiller oppvokst i Bodø.


== Biografi ==
Anders Dahlberg er utdannet ved Statens teaterhøgskole i 1988. Dahlberg har vært ansatt ved Nationaltheatret, Det norske teatret, Den Nationale Scene, Oslo Nye teater. Han har tolket roller i klassikere av Shakespeare, Holberg, Ibsen, Hamsun og Strindberg, men også i moderne stykker. Av betydelige roller kan nevnes; Johannes i Hamsuns Victoria, Helmer i Et dukkehjem, Assesor Brack i Hedda Gabler, Sigurd i Hærmændene paa Helgeland og Peter i Kongs-Emnerne. 
Dahlberg har også hatt flere oppgaver innen fjernsyn, radioteater og film. Han er sønn av forfatter Gerd Dahlberg.


== Filmografi ==
2016 Birkebeinerne, regi: Nils Gaup
2015 Taxfree, regi: Christian K. Norvalls
2014 Proletar, regi: Øyvind Holtmon
2014 Glassdukkene, regi: Nils Gaup
2009 Ulykken, regi: Marcelino Martin Valiente
2005 Deadline Torp, regi: Nils Gaup
2002 Folk og røvere i Kardemomme by (TV-Film, NRK), regi: Alexsander Mørk Eidem
1998 Olsenbandens siste stikk, regi: Knut Bohwim
1994 Kvinnelist, regi: Tom Ivar Finden
1993 Du Pappa, regi: Rene Bjerke
1988 Oliver og gjengen, regi: Ola Solum


=== TV-serier ===
2017 Monster (TV-serie), regi: Anne Sewitsky
2015 Kampen for tilværelsen, regi: Thomas Torjussen
2007 Willys jul, Nordisk Film for NRK, regi: Synne Kjelstad Toksum
2004 Svarte penger, hvite løgner', NRK, regi: Jarl Emsell Larsen
2003 Fox Grønland, TV2, regi: Jarl Emsell Larsen
2002 Brigaden, NRK, regi: Cristian Brym
1999 Offshore, NRK, regi: Berit Nesheim m. fl
1998 Nini, NRK, regi: Nils Gaup
1996 Bot og bedring, TV2, regi: Trulz Zeiner Henriksen
1994 Vestavind, NRK, regi: Svein Scharffenberg
1993 Morsarvet, SVT, regi: Staffan Roos
1992 Dødelig kjemi, NRK/SVT/DR, regi: Tor M. Tørstad
1989 Den vegelsinnede, NRK Fjernsynsteateret, regi: Per Bronken
1988 Deadline, NRK, regi: Hermann Gran


== Referanser ==


== Eksterne lenker ==
(en) Anders Dahlberg på Internet Movie Database 
(no) Anders Dahlberg hos Nationaltheatret 
(no) Anders Dahlberg hos Sceneweb 
(da) Anders Dahlberg på Filmdatabasen 
«Drama i kulissene», Dagbladet 18. september 2004
Anders Dahlberg hos Filmfront
Roncevaux

Roncevaux er et pass i Pyreneene på grensa mellom Spania og Frankrike. Passet ligger på 1057 moh. Det spanske navnet er Roncesvalles. Ifølge Rolandskvadet falt både Roland og Holger Danske her i slaget ved Roncevaux i 778, der baskerne la seg i bakhold og slo baktroppen til Karl den stores hær. I nordisk gjendiktning av Rolandskvadet fra tidlig middelalder kalles slagstedet Ronsarvollen.
Passet er har vært en viktig holdeplass på pilegrimsveien til Santiago de Compostela.